钦定古今图书集成/理学汇编/学行典/第191卷 > 华昭
## 钦定古今图书集成/理学汇编/学行典/第191卷 > 华昭

按《宁波府志》：“华昭，鄞人。生未晬，父亡。母沈氏，家贫不
能自存。父母欲夺其志，誓死弗许，勤纺绩以教育其
子。后疾亟，昭尚幼，刻意茹素，祷之弗瘥，乃露祷于天，
刲左股作糜，和药以进，母愈。至正十年，尹许广大，大
书‘节孝’字表其门。后沈氏寿七十七而卒。昭亦能卓
立，为乡人所重。温州路总管刘仁本为之传，称其节
孝”萃于一门云。